ประกาศคณะกรรมการควบคุมการขนส่งทางบก ประจำจังหวัดยะลา ฉบับที่ 17 (พ.ศ. 2550) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดยะลา
ฉบับที่
๑๗ (พ.ศ. ๒๕๕๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วย คณะกรรมการควบคุมการขนส่งทางบกประจำจังหวัดยะลาได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดยะลา ในการประชุมครั้งที่
๑/๒๕๔๙ เมื่อวันที่ ๒๔ พฤษภาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่
๘/๒๕๔๙ เมื่อวันที่ ๔ เมษายน ๒๕๔๙ จึงได้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดยะลา จำนวน ๒ เส้นทาง โดยให้ใช้รายละเอียดเส้นทางดังนี้ คือ

สายที่
๑ ชุมชนบ้านกุนุงจนอง - หมู่บ้านแกรนด์วิลล่า
เริ่มต้นจากสถานที่จอดรถโดยสารประจำทางชุมชนบ้านกุนุงจนอง
ไปตามถนนกุนุงจนองผ่านโรงเรียนคอยรียะห์วิทยา ตรงไปตามถนนกุนุงจนอง แยกขวาไปตามถนนสุขยางค์
ผ่านที่ว่าการอำเภอเบตงแยกซ้ายไปตามถนนกาแป๊ะกอตอนอก ผ่านชุมชนบ้านจาเราะกางอ โรงเรียนดรุณวิทยา
ถึงชุมชนบ้านกาแป๊ะกอตอนอก แยกซ้ายไปตามถนนกาแป๊ะกอตอ ถึงศูนย์การกีฬากาญจนาภิเษก ไปตามถนนธรรมวิถี
แยกขวาไปตามถนนฉายาชวลิต แยกขวาลอดอุโมงค์เบตงมงคลฤทธิ์ ไปตามถนนมงคลประจักษ์ไปสิ้นสุดเส้นทางที่สถานที่จอดรถโดยสารประจำทางหมู่บ้านแกรนด์วิลล่า
ช่วงชุมชนบ้านกุนุงจนอง - โรงเรียนเบตงวีระราษฎร์ประสาน
เริ่มต้นจากสถานที่จอดรถโดยสารประจำทางชุมชนบ้านกุนุงจนอง ไปตามถนนกุนุงจนอง ผ่านโรงเรียนคอยรียะห์วิทยา
แยกซ้ายไปตามถนนประชาธิปัตย์ ไปสิ้นสุดเส้นทางที่สถานที่จอดรถโดยสารประจำทางหน้าโรงเรียนเบตงวีระราษฎร์ประสาน

สายที่
๒ วงกลมโรงพยาบาลเบตง - ตลาดสดเทศบาลเบตง
เริ่มต้นจากสถานที่จอดรถโดยสารประจำทางบริเวณโรงพยาบาลเบตง
ตรงไปตามถนนรัตนกิจถึงแยกหอนาฬิกา ตรงไปตามถนนสุขยางค์ ถึงเทศบาลตำบลเบตง แยกขวาไปตามถนนรัตนเสถียรผ่านถนนสฤษดิ์เดช
แยกซ้ายไปตามถนนจันทรโรทัย ผ่านตลาดสดเทศบาลเบตง แยกขวาไปตามถนนจิรจินดาแยกซ้ายไปตามถนนสุขยางค์
ถึงกองร้อยตำรวจตระเวนชายแดนที่ ๔๔๕ แล้ววกกลับเส้นทางเดิมตรงไปตามถนนสุขยางค์ แยกซ้ายไปตามถนนตัณฑ์วีระ
ไปสุดเส้นทางที่สถานที่จอดรถโดยสารประจำทางบริเวณโรงพยาบาลเบตง


ประกาศ
ณ วันที่ ๑๔ กุมภาพันธ์ พ.ศ. ๒๕๕๐
ธีระ
มินทราศักดิ์
ผู้ว่าราชการจังหวัดยะลา
ประธานกรรมการควบคุมการขนส่งทางบก
ประจำจังหวัดยะลา











วัชศักดิ์/ผู้จัดทำ
๕
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๖ ง/หน้า ๑๘๘/๓๑ พฤษภาคม ๒๕๕๐